जिनके पास पासपोर्ट या वीजा नहीं है उनके लिए रोज शाम वाघा-अटारी सीमा पर होने वाले सैन्य अभ्यास की जगह एक शांति पार्क बनाया जाना चाहिए, जिसमें दो घंटों के लिए दोनों ओर के नागरिकों को उनका एक पहचान पत्र जमा कराकर व पूरी सुरक्षा के इंतजाम के साथ खुलकर मिलने की छूट दी जानी चाहिए. ऐसा शांति पार्क, जहां-जहां सीमा पर आने-जाने की रास्ता है वहां-वहां बनाया जाना चाहिए. उत्तर कोरिया से प्रेरणा ग्रहण कर भारत, चीन व पाकिस्तान को अपने अपने नाभिकीय शस्त्र खत्म कर एशिया को नाभिकीय शस्त्र मुक्त क्षेत्र घोषित करना चाहिए ताकि इस इलाके के लोगों पर कभी इस भयानक शस्त्र के चलने का खतरा न रहे.